ӀабдуллахӀ бин Ӏабдул-Ӏазиз Аль СаӀуд

ӀабдуллахӀ бин Ӏабдул-Ӏазиз Аль СаӀуд ( / 1924 шеран 1 август) — СаӀудийн Ӏаьрбийчоьнан йолхалгӀа паччахь ву, «Шина маьждиган гӀуллакххо» а хилла 2005—2015 шерашкахь.

СаӀудийн Ӏаьрбийчоьнан хьалхарчу Ӏабдул-Ӏазиз паччахьан а, цуьнан бархӀалгӀа зудчун ФахӀдатан а кӀант ву. 1982—2005-чу шерашкахь — верасан принц а, премьер-министран дуьххьарлера когаметтаниг а вара. 1996-чу шеран 21 февралехь — ФахӀд паччахьан уллохь пачхьалкхан баккъалла волу гӀуллакххо вара.

Леш волчу хенахь уггар къена лелаш волу монарх вара иза.

2015-чу шеран 23-чу январехь кхаа дийнан госпитализацил тӀаьхьа кхелхина иза, пневмонин бахьана долушКороль Саудовской Аравии Абдалла скончался на 91-м году жизни //ТАСС 23 января 2015. ЦӀе йоцу каш чохь дӀавоьллина иза, «Аль-Ӏавд» олучу кешнашкахьКороля Саудовской Аравии похоронили в безымянной могиле — СМИ //Новое время 23 января 2015.

 Биографи 
 Принц 
Ӏабдул-Ӏазизан воӀ ӀабдуллахӀ вина 1924-чу шарахь, Эр-Риядехь, СаӀудийчохь, Недждан а, Хьиджазан Ӏабдул-Ӏазиз паччахьан доьзалехь, шен ненан ФахӀдатан цхьаъ бен воцу кӀант хилла иза. Цуьнан нана ФахӀдат бинт Ӏабдул-Ӏазиз Ӏашураъ «Шаммар» олучу тайпанах йара. ХӀара хилле, Ӏабдул-Ӏазизан зуда хилле, Ӏаьрбийн ахгӀайренан цхьана эмиратан куьйгалхочуьнгахь марехь йара СаӀуд Рашидехь, Ӏабдул-Ӏазизан луьра мостагӀ хилла волу. Рашиди вийначул тӀаьхьа, Ӏабдул-Ӏазиза шен зуда хилийтина ФахӀдат. Иштта цо дӀадаьккхина паччахьан куьйган барт баккхар а. Цуьнан шиъ йиша а хилла, массо вежарий цхьана дех схьабевлла бу.

Цкъа хьалха Маккин мэр хилла иза. 1962-чу шарахь цуьнан вашас Файсал паччахьа иза къаьмнийн гвардийн буьйранча хаьржинера, 1975-чу шарахь цуьнан вашас Халид паччахьа а хаьржинера иза, премьер-министран шолгӀа когаметтахочун гӀуллакх тӀеэцна хилла цо.

 Паччахь хӀоттар 
2005-чу шеран 1-чу августехь кхелхина ФахӀд паччахь. 3-чу августехь Ӏедалан гӀалахь ӀабдуллахӀин таж тиллар лаьтташ хилла.

2005-чу шарахь ӀабдуллахӀа стипендийн пачхьалкхан программа кхочушйина, малхбузехьарчу университеташка кегирхой Ӏамо дӀаоьхуьйтуш.

 Билгалдахарш